PRESSEMEDELELSE

28-05-2020

# Engcon tilpasser og arrangerer digital livevisning  – direkte fra Engcons hovedkontor i Strömsund til hele verden

**COVID-19 pandemien betyder, at mange af årets maskinudstillinger og åbent hus arrangementer er aflyst eller udsat over hele verden. Da det ofte handler om teknisk avancerede produkter, der skal demonstreres, er arrangementerne vigtige, og derfor vil Engcon nu arrangerer digitale livevisninger. Her præsenteres årets nyheder og andre nøgleprodukter, som gør gravemaskiner mere effektive.**

For mange industrivirksomheder er kundemøder og udstillinger vigtige for kundepleje og salg. At deltage på forskellige arrangementer og selv arrangere gravedage har længe været en del af Engcons strategi for at nå ud til kunderne. Det er noget, som er meget populært med de tekniske produkter, der gør gravemaskiner mere effektive – og her giver arrangementer mulighed for at vise, hvordan de fungerer. Engcons digitale livevisning er et forsøg på at imødekomme det behov, også i disse tider med isolering.

– Vores slutkunder kan forstå fordelene med det samme, når de med egne øjne ser vores produkter "i aktion". De kender branchen, maskinerne og anvendelsesområderne. Når de ser, hvor hurtigt de kan skifte mellem forskellige hydrauliske redskaber uden at skulle forlade kabinen takket være vores automatiske hurtigskiftsystem EC-Oil, forstår de også med det samme, hvordan deres hverdag kan forbedres. Vi ønsker, at de skal kunne se dette, selvom vi ikke kan mødes, siger Krister Blomgren, administrerende direktør i Engcon.

Indstil ikke. Omstil!

Situationen og forholdsreglerne er forskellige i forskellige lande rundt i verden, men generelt skal forsamlinger undgås, og i princippet er alle arrangementer indstillet. Restriktioner og begrænsninger har betydet, at mange bruger mere tid derhjemme, fordi de måske ikke må eller kan gå på arbejde. Virksomhederne gearer ned, og økonomien risikerer et stort tilbageslag. I disse tider, hvor vi i fællesskab forsøger at stoppe smittespredningen, tror vi hos Engcon, at det er vigtigt også at fortsætte med at fokusere fremad og skabe forudsætninger for virksomheders fortsatte overlevelse, også når COVID-19-pandemien er forbi.

– Nu drejer det sig om at omstille i stedet for at indstille! For os er det vigtigt at finde nye måder at kommunikere med vores slutkunder på. Vores deltagelse i udstillinger og arrangementer verden over med tilhørende demoer plejer at være meget populære. Derfor tilbyder vi dem nu digitalt ved at livestreame fra vores svenske anlæg, siger Krister Blomgren og fortsætter:

– Vi opbygger et lille messeområde i Strömsund tæt på vores produktion, hvor vi viser produkter i demokørsel med en gravemaskine. Vi vil koble os op til forskellige markeder sammen med vores lokale salgsteam. Så Tyskland får en præsentation af vores tyske kolleger på tysk om vores produkter og så videre.

Engcon ser det som en første test for at "møde" slutkunder digitalt trods de herskende begrænsninger.

– Vi må alle se fremad og tænke over, hvilke løsninger og fremtidige investeringer der er nødvendige for at gøre vores virksomheder mere konkurrencedygtige og holdbare, afslutter Krister Blomgren.

Første del af programmet er den internationale digitale livevisning, løber af stablen 11. juni kl. 20.00 (CEST). Derefter følger en række markedsspecifikke digitale livevisninger. Sendetidspunkterne vil blive fastsat løbende og oplyst på Engcons landespecifikke Facebook-sider.

Link teaser: <https://youtu.be/3lwRaeCAAnQ>

**Kontakt:**
Sten Strömgren, engcon Group | +46 [0]70 529 96 32